**Hapet Thirrja për mobilitete (bursa) stafi të UPT-së**

**në kuadër të bashkëpunimit midis Universitetit Politeknik të Tiranës**

**dhe COMMO IX European programme,**

**në University of Salento, Itali.**

Në kuadër të bashkëpunimit midis Universitetit Politeknik të Tiranës dhe COMMO IX European programme (Cooperation in the Mediterranean through Mobility of students anf staff) hapet thirrja për mobilitet për staf të Universitetit Politeknik të Tiranës, në University of Salento, për semestrin e dytë të vitit akademik 2025 – 2026.

**Lloji i mobilitetit përfshin:** Shkëmbimin e stafit akademik për mësimdhënie.

**Fusha e mobilitetit:** Fakulteti i Inxhinierisë Mekanike, Departamenti i Prodhim Menaxhimit.

**Numri total i stafit: 1**

**Koha e kryerjes së mobilitetit**: 5 ditë + 2 ditë udhëtim,semestri i II-të i vitit akademik 2025 – 2026

**Dokumentat e nevojshme për aplikim për stafin akademik:**

* CV + lista e publikimeve (në gjuhën angleze);
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Letra konfirmuese nga universiteti pritës, për stafin akademik. \*\*;
* Dokumenti i Mobility Agreement (Staff Mobility for Teaching) për stafin akademik në universitetin pritës\*\*\*.

*\*Plani i mobilitetit dhe periudha e propozuar e mobilitetit duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\**Kandidatët që do të aplikojnë për të qenë pjesë e mobiliteteve si staf akademik për mësimdhënie në universitetin pritës, paraprakisht duhet të kenë aprovimin nga universitetin pritës (Dekan/Titullar Departamenti ose program studimi/Profesor), për kryerjen e aktivitetit gjatë periudhës së mobilitetit. Ai/ajo do të duhet t’ju dërgojë një dokument paraprak aprovues, të cilin do të duhet ta bashkangjisni me dokumentet e tjera për aplikimin tuaj.*

\*\*\* *Mobility Agreement for Teaching për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

***Afati për aplikim, pranë Drejtorisë së Komunikimit dhe Koordinimit në UPT:*** 10 shtator 2025, ora 12.00.

Për informacione shtesë në lidhje me procesin e aplikimit në UPT, ju lutemi kontaktoni në email: abeqo@upt.al , rkodra@upt.al